s. r. o. Partizánske, Námestie SNP 212/4

VŠEOBECNÉ PODMIENKY

I. POVINNOSTI PREVÁDZKOVATEĽA

1.	Zabezpečiť stálu kvalitu a úroveň signálu podľa platnej technickej normy pri dodržaní noriem a predpisov zaisťujúcich bezpečnosť 
         osôb a majetku, predpisov o výstavbe a ochrane životného prostredia a ďalších súvisiacich predpisov.
2.     Umožniť možnosť zriadenia viacerých účastníckych zásuviek, prípadne upraviť účastnícky rozvod podľa požiadavky účastníka na jeho
         náklady, ak sú technicky vykonateľné, neodporujú technickým bezpečnostným normám a predpisom  ani autorskému zákonu.
3.	Na realizáciu systému MMDS použiť prvky a zariadenia, ktoré majú schválenú technickú spôsobilosť v zmysle všeobecne záväzných právnych predpisov a nariadení tak, aby nedošlo k prerušeniu alebo zníženiu kvality príjmu signálov prevádzkovateľov zo zákona a zníženiu kvality príjmu na spoločných a individuálnych televíznych anténach.
4.      Po pripojení účastníka na prípojku overiť kvalitatívne parametre meraním, to isté vykonať po opravách a   väčších  rekonštrukciách.
5.	O termíne montážnych prác a servisných zásahov účastníka informovať včas.
6.	Odstrániť poruchy zariadenia v riadnom pracovnom čase. Prevádzkovateľ nepreberá zodpovednosť za poruchy spôsobené výpadkami elektrickej energie, živelnými pohromami, neodbornými zásahmi organizácií alebo účastníka, prevedenými v rozpore s touto zmluvou. To isté platí, pokiaľ vykonal montáž zariadenia sám účastník. Za poruchu sa nepovažuje prerušenie vysielania programu zo strany prevádzkovateľa vysielania tohto programu.
7.	Informovať účastníka o zmene programového súboru.
8.	Oznámenia a vyhlásenia prevádzkovateľa, zaslané na adresu účastníka uvedenú v zmluve alebo na jeho poslednú písomne oznámenú adresu, sú považované za právoplatné.
9.	Zabezpečovať výrobcom predpísaný servis a údržbu. Všetky poruchy zariadenia odstráni spoločnosť SKR, s. r. o. do 24 hodín od jej oznámenia účastníkom. Poruchou sa rozumie stav, kedy došlo k prerušeniu prevádzky MMDS. Zhoršený stav signálu v MMDS upraví prevádzkovateľ na projektovanú kvalitu do 72 hodín od nahlásenia poruchy účastníkom. SKR nepreberá zodpovednosť za poruchy v bezchybnom systéme MMDS, spôsobené výpadkami elektrickej energie, interferenciami alebo inými príčinami, ktoré spoločnosť SKR nemôže ovplyvniť. Za poruchu, resp. za zníženie kvality  MMDS sa nepovažuje zrušenie a prerušenie prevádzky, resp. zníženie kvality signálu zákonných a licenčných prevádzkovateľov, ktorých úplný a nezmenený program je súčasne ďalej vysielaný v TKR. Rovnako sa za poruchu nepovažuje výpadok satelitného programu z technických príčin na strane prevádzkovateľa satelitného vysielania trvajúci 14 dní. Ak nedôjde v tomto období k obnoveniu pôvodného vysielania prevádzkovateľ MMDS nahradí chýbajúci program iným. Pri nedodržaní týchto lehôt z dôvodov na strane prevádzkovateľa, poskytne prevádzkovateľ účastníkovi 20 % zľavu z ceny za prevádzkovanie MMDS za každý deň omeškania.

II. POVINNOSTI ÚČASTNÍKA

1.	Neprevádzať svojvoľné zásahy do nainštalovaného zariadenia:
•	Neprekladať účastnícku zásuvku.
•	Nerozširovať počet zásuviek a prípojok.
2.	Na účastnícku zásuvku alebo prívod antény MMDS pripájať len zariadenia, ktoré vyhovujú platným technickým  normám.
3.      Požadované servisné zákroky a poruchy hlásiť na tel. čísle: 038/7496959, mobilné číslo:  0905 564 947, servisné číslo  0905 328 801 alebo na adrese   
         prevádzkovateľa  a umožniť poverenému pracovníkovi zriaďovateľa prístup  k zariadeniu.
4.	V zmysle bodu 1 tohto článku môžu zásahy do zariadenia (namontovanie, odstránenie zásuviek, odstraňovanie porúch, servisné práce) vykonávať len pracovníci zriaďovateľa alebo ním poverení pracovníci.
5.	Umožniť prístup do svojho bytu (objektu) pri zavádzaní prípojky, prevádzaní servisných zákrokov a kontrolných meraní.
6.	Uhradiť škody vzniknuté prevádzkovateľovi pri odstraňovaní závad zariadenia zapríčinených vinou užívateľa pri jeho zákrokoch prevádzaných v rozpore s touto zmluvou. Sem spadajú najmä zásahy vykonané v rozpore s ustanoveniami bodu 1 tohto článku. To isté platí v prípade, ak je poškodený alebo neodborne nastavený televízny prijímač.

III. PODMIENKY PRENÁJMU PRIJÍMACIEHO ZARIADENIA

1.	Podmienky prevádzkovateľa

a)	Dodať účastníkovi jednu prijímaciu anténu a jeden prijímací dekodér systému MMDS špecifikovaný v čl. 2 odst. 1, tejto zmluvy. Účastníkovi vzniká nárok na dodanie dekodéru MMDS prevádzkovateľom až po uzatvorení zmluvy o dodávke TV signálu MMDS medzi účastníkom  a spoločnosťou Správa káblových rozvodov s. r. o. Partizánske.
b)     Bezplatne odstrániť poruchy a vady dekodéru počas doby trvania nájomnej zmluvy, pokiaľ sa nejedná o závady spôsobené neodborným    
         zásahom, nesprávnou montážou alebo svojvoľným zásahom do dekodéru.
c)      Poruchy odstrániť do 48 hodín od nahlásenia závady účastníkom.
d)      Prevádzkovateľ  nezodpovedá za technický nesúlad ostatných technických zariadení (televízny prijímač, videorekordér) s dekodérom.
        Prevádzkovateľ nezodpovedá za kvalitu signálu a problémy s odkódovaním programov, pokiaľ dekodér nie je pripojený k prijímacej 
        anténe  MMDS  dodanej prevádzkovateľom.

2.	Povinnosti účastníka

a)	Neprevádzať svojvoľné zásahy do dekodéru a neotvárať kryt dekodéru.
b)	Požadované servisné zákroky a poruchy hlásiť na tel. čísle: 0905 328 801 alebo osobne na adrese prevádzkovateľa. Odstraňovanie
         porúch a prípadné servisné zákroky môžu vykonať len pracovníci prevádzkovateľa a prípadne ním poverení pracovníci.
c)	Umožniť prevádzkovateľovi alebo poverenému pracovníkovi prístup k prijímaciemu zariadeniu pri vykonávaní kontrol zariadenia.
d)	Pri zmene adresy trvalého bydliska a plánovanom premiestnení prijímacieho zariadenia na inú adresu, túto okolnosť nahlásiť prevádzkovateľovi  najneskôr 48 hodín predtým, kedy má táto skutočnosť nastať.
e)	Prijímacie zariadenie umiestniť na adrese uvedenej v tejto zmluve.
f)	Uhradiť škody vzniknuté prevádzkovateľovi pri odstraňovaní závad zariadenia zapríčinených vinou účastníka pri jeho zákrokoch prevádzaných v rozpore s touto zmluvou.
g)	Účastník nie je oprávnený  požičať prijímacie zariadenie ani prenajať tretej osobe.
h)	Účastník nie je oprávnený dekodér používať na ďalšie verejné šírenie prijímaných programov v obchodných,  reštauračných, ubytovacích a obdobných verejnosti prístupných zariadeniach a miestach. Účastník taktiež nie je oprávnený tieto programy používať na výrobu a vysielanie vlastných programov.

IV.	ZMENY, VÝPOVEĎ A ODSTÚPENIE OD ZMLUVY

1.	Prevádzkovateľ je oprávnený vypovedať zmluvu okamžite, bez akejkoľvek výpovednej lehoty ak:
a)	údaje uvedené nájomcom v zmluve sa ukážu ako nepravdivé,
b)	účastník neumožňuje prevádzkovateľovi, jeho zamestnancom, prípadne povereným pracovníkom odstránenie závad, vykonanie údržby alebo kontrolu umiestnenia dekodéru. Týmto sa má na mysli predovšetkým umožnenie vstupu do domu alebo bytu účastníka,
c)	účastník zasahuje do prijímacieho zariadenia, alebo  takéto zásahy umožňuje tretím osobám,
d)	účastník úmyselne poškodí prijímacie zariadenie, prípadne toto poškodenie umožnil inej osobe,
e)	účastník  svojvoľne premiestnil prijímacie zariadenie na inú adresu než je uvedená v tejto zmluve,
f)	účastník prijímacie zariadenie používa nesprávne v rozpore s návodom na obsluhu alebo opätovne spôsobuje poruchy zariadenia,
g)	účastník  žiada vykonať práce podľa vlastných požiadaviek, ktoré sú technicky nerealizovateľné, alebo odporujú
bezpečnostným normám a predpisom a iným zákonom,
	h)     účastník aj po stanovení náhradnej lehoty mešká s platením ceny v zmysle čl. 3 zmluvy o zriadení a prevádzkovaní,
2.	Účastník  je oprávnený zmluvu jednostranne vypovedať ak má prijímacie zariadenie takú chybu, pre ktorú ju nemožno riadne využívať a prevádzkovateľ napriek výzve účastníka  v 14 dňovej lehote chybu neodstráni, ak nebolo dohodnuté inak. Toto ustanovenie sa nevzťahuje na vady spôsobené účastníkom. Za vadu prijímacieho zariadenia sa taktiež nepovažuje výpadok MMDS zo strany prevádzkovateľa vysielania.
3.	Účastník je oprávnený zmluvu jednostranne vypovedať bez udania dôvodu písomnou výpoveďou doručenou  prevádzkovateľovi
alebo písomnou formou priamo v kancelárii SKR, s. r. o. na  príslušnom  tlačive po uplynutí viazanosti. Právne účinky výpovede nastanú a zmluvný vzťah končí posledným dňom mesiaca nasledujúceho po mesiaci, v ktorom bola výpoveď prevádzkovateľovi doručená.
4.     Pri predčasnom ukončení zmluvy je účastník  povinný doniesť prijímacie zariadenie na adresu prevádzkovateľa v lehote  do 3 dní od doby,  sa účastník o tomto ukončení dozvedel. Táto istá povinnosť vzniká účastníkovi dňom riadneho ukončenia zmluvy.
         5.     Zmeny a doplnky k tejto zmluve sa vykonávajú dodatkom, ktorý musí mať písomnú formu a musí byť podpísaný oboma zmluvnými 
                 stranami.
         6.     Objednávateľ  môže od zmluvy odstúpiť do termínu ukončenia prác, je však povinný uhradiť zriaďovateľovi vynaložené náklady na vykonané práce.

V.	ZMLUVNÉ POKUTY A PENÁLE

1.	V prípade, že účastník  v rozpore s touto zmluvou:
•	Svojvoľne zasahuje do dekodéru, otvára kryt skrinky dekodéra, prípadne tento zásah umožní tretej osobe.
•	Prijímacie zariadenie premiestňuje na inú adresu než je uvedená v tejto zmluve.
•	Prijímacie zariadenie prenajme alebo zapožičia tretej osobe, je účastník  povinný zaplatiť dohodnutú zmluvnú pokutu 500 eur v lehote do 3 dní  od zistenia tejto skutočnosti prevádzkovateľom.
2.	V prípade, že účastník prijímacie zariadenie stratí, je mu odcudzený alebo ho úmyselne poškodí, prípadne toto poškodenie 
umožní inej osobe, je účastník povinný zaplatiť dohodnutú zmluvnú pokutu 500 eur v lehote do 3 dní od zistenia tejto skutočnosti prevádzkovateľom.
3.	Pri nesplnení podmienky uvedenej v ustanovení čl. IV. bod 4 je účastník povinný uhradiť prevádzkovateľovi  
dohodnutú zmluvnú pokutu 500 eur, ako aj všetky náklady spojené so súdnym  vymáhaním vrátenia zariadenia.
4.	Ak je účastník v omeškaní s platbou za príjem signálu MMDS na základe zmluvy o dodávke TV signálu MMDS  
uzatvorenej medzi účastníkom a spoločnosťou SKR, s. r. o. Partizánske viac ako 10  dní, je prevádzkovateľ oprávnený dekodér vypnúť.
        5.    Poplatok za znovupripojenie prípojky sa účtuje v zmysle platného cenníka SKR, s. r. o. Partizánske.

VI.        NÁHRADA ŠKODY
	
         1.      Zmluvné strany zodpovedajú len za škody, ktoré spôsobili hrubou nedbanlivosťou alebo úmyselne, nezodpovedajú za nepriame a následné škody.
        2.      Na ostatné prípady sa primerane vzťahujú ustanovenia Občianskeho zákonníka.

VII.	OSOBITNÉ USTANOVENIA

 1.     Účastník berie na vedomie, že ak by chýbali potrebné povolenia a ďalšie prípadné práva na zriadenie prípojky, podmieňuje zriaďovateľ uzavretie tejto zmluvy jej hospodárnosťou.